На основу члана 25. став 1. тачка 6. подтачка 4. Закона о буџетском систему („Службени гласник РС“ број 54/09, 73/10, 101/10,101/11, 93/12, 62/13, 108/13, 142/14, [68/2015](javascript:void(0);)-др. закон, [103/2015](javascript:void(0);), [99/2016](javascript:void(0);), [113/2017](javascript:void(0);), [95/2018](javascript:void(0);) и 31/2019), члана 6. став 1. тачка 2.,члана 7. члана 9. став 1. и члана 10. Закона о финансирању локалне самоуправе ( „Службени гласник РС“ бр [62/2006](javascript:void(0);), [47/2011](javascript:void(0);), [93/2012](javascript:void(0);), [83/2016](javascript:void(0);), [104/2016](javascript:void(0);)-др. закон и 95/2018-др. закон), члана 32. став 1. тачка 13. Закона о локалној самоуправи („Службени гласник РС“ бр. 129/07, 83/14- др.закон, 101/16-др.закон и 47/18 ) и члана 40 став 1 тачка 3 Статута Општине Ражањ (“Службени лист општине Ражањ“ број 1/19),Скупштина општине Ражањ је утврдила

**Пречишћени текст**

**ОДЛУКЕ**

**О ЛОКАЛНИМ АДМИНИСТРАТИВНИМ ТАКСАМА**

**ОПШТИНСКЕ УПРАВЕ ОПШТИНЕ РАЖАЊ**

**(„Службени лист општине Ражањ“, број 1/20 и 15/20)**

Члан 1.

Овом одлуком уводе се локалне административне таксе Општинске управе општине Ражањ (у даљем тексту:такса), и утврђују се списи и радње за које се уводе таксе, настанак таксене обавезе, обвезник таксе, начин плаћања таксе, повраћај таксе, ослобађање од плаћања таксе и висина таксе

Члан 2.

За списе и радње у управним стварима,као и за друге списе и радње из делокруга рада Општинске управе плаћају се таксе по одредбама ове Одлуке у износима прописаним Тарифом која је саставни део ове Одлуке ( у даљем тексту Тарифа ).

Члан 3.

Такса се не може наплатити ако није прописана Тарифом,нити се може наплатити у износу већем или мањем од прописаног.

Члан 4.

Обвезник плаћања таксе је подносилац захтева односно поднеска, физичко односно правно лице, по чијем захтеву се покреће поступак, односно врше радње предвиђене Тарифом о таксама.

Ако за исту таксу односно постоји више обвезника,њихова обавеза је солидарна.

Ако записник замењује захтев,односно поднесак из става 1. овог члана,за који се плаћа такса, обвезник је давалац изјаве на записник.

Члан 5.

Ако Тарифом о таксама није другачије прописано, обавеза плаћања таксе настаје:

* За поднеске – у тренутку када се предају,а на захтеве дате на записник – када се записник састави,
* За решења, дозволе и друге исправе – у тренутку подношења захтева за њихово издавање,
* За управне радње – у тренутку подношења захтева за њихово извршење.

Члан 6.

Такса се плаћа у корист буџета Општине Ражањ. Обавеза плаћања таксе настаје у тренутку подношења захтева за покретање поступка, односно вршења радње, ако за поједине случајеве није другачије прописано.

Члан 7.

Такса се плаћа у новцу у Тарифом прописаном износу,на одговарајући уплатни рачун локалних јавних прихода.

Обвезник је дужан да приложи одговарајући доказ да је таксу платио.

Доказ о уплати одговарајуће таксе или накнаде придружује се предмету.

Члан 8.

У решењу или другој исправи за коју је такса плаћена,означава се да је такса плаћена, износ који је плаћен и тарифни број по којем је такса плаћена.

Члан 9.

Ако је тарифом о таксама прописано да се такса плаћа према вредности предмета, такса се плаћа према вредности означеној у поднеску или исправи.

Ако вредност предмета није назначена у захтеву,односно поднеску или је назначена мања вредност од стварне, вредност предмета из става 1. овог члана утврдиће решењем орган односно организациона једниница Општинске управе општине Ражањ која води поступак.

У случају да захтев поднесе више обвезника,висина таксе се утврђује сразмерно вредности за сваког обвезника посебно.

Члан 10.

Ако обвезник који је дужан да плати таксу непосредно поднесе нетаксиран захтев или поднесак,одговорно лице органа надлежног за пријем захтева или поднесака затражиће од обвезника да плати прописану таксу 10 (десет) дана од дана подношења захтева или поднеска и упозорити га на последице неплаћања таксе, о чему се на поднетом захтеву односно поднеску сачињава забелешка.

Ако нетаксиран или недовољно таксиран захтев или поднесак, односно други спис стигне поштом, одговорно лице органа надлежног за одлучивање о захтеву, односно поднеску позваће обвезника писменом опоменом да у року од 10 (десет) дана од дана пријема опомене и упозорити га на последице неплаћања таксе.

Ако обвезник уплати таксу у року из става 1 и 2 овог члана,сматра се да је захтев, односно поднесак од почетка уредно таксиран.

Ако обвезник не уплати таксу из става 1 и 2 овог члана наплата таксе и опомене из става 2 овог члана врши се пре уручења затраженог решења или друге исправе, односно пре саопштења обвезнику да је радња извршена.

Члан 11. (повраћај таксе)

Обвезник који је платио таксу коју није био дужан да плати или је таксу платио у износу већем од прописаног или је таксу односно накнаду платио за радњу коју орган из било којих разлога није извршио, има право на повраћај таксе.

Члан 12.

Поступак за повраћај таксе покреће се на захтев обвезника и исти је ослобођен плаћања таксе.

О захтеву за повраћај таксе одлучује орган који је решавао по захтеву.

Члан 13.

У погледу повраћаја, камате, принудне наплате, застарелости и осталог, што није посебно прописано овом одлуком, сходно се примењују прописи којима се уређује порески поступак и пореска администрација.

Члан 14.

Ослобађају се плаћања таксе:

1. Органи и организације републике, аутономне покрајине и локалне самоуправе,
2. Државне институције Републике Србије,
3. Организације обавезног социјалног осигурања,
4. Установе основане од стране Републике, аутономне покрајине и локалне самоуправе, цркве и верске заједнице регистроване у складу са законом,
5. Црвени крст Србије,
6. Физичка лица која остварују права по основу социјалне заштите,
7. Корисници материјалног обезбеђења породице, права на туђу помоћ и негу и слично, као и сва остала физичка лица која таксу не могу поднети без штете по нужно издржавање своје породице,
8. Физичка лица у погледу остваривања права из образовања и запошљавања,
9. Дипломатско-конзуларна представништва стране државе, под условом узајамности.

Члан 15.

Не плаћа се такса за:

1. Списе и радње у поступцима који се воде по службеној дужности,
2. Списе и радње у поступку за повраћај више или погрешно плаћених јавних прихода,
3. Списе и радње у поступку за исправљање грешака у решењима, другим исправама и службеним евиденцијама,
4. Списе и радње за остваривање права из социјалног осигурања, финансијске подршке породици са децом, социјалне заштите, борачко-инвалидске заштите и заштите цивилних инвалида рата,
5. Списе и радње у вези са школовањем ученика и студената, стручним усавршавањем, односно преквалификацијом,
6. Поднеске упућене органима за представке и притужбе,
7. Списе и радње у поступцима за утврђивање права насталих у вези са елементарним непогодама и другим ванредним догађајима,
8. Списе, поднеске и радње прописане чланом 19. Закона о републичким административним таксама ( „Сл. гласник РС“, бр. 43/03, 51/03, 61/05 и 42/06 ) и
9. Списе,поднеске и радње за које је Законом прописано да не подлежу плаћању такси и накнада,
10. Закључење брака,
11. Пријава за упис у матичне књиге,
12. Списе и радње у поступку за сахрањивање,
13. Списе и радње у поступку за заснивање радног односа и остваривање права по том основу.

Члан 16.

Ако је поступак покренут на захтев више обвезника, од којих су неки ослобођени плаћања таксе, таксу у том поступку плаћа обвезник који није ослобођен плаћања таксе.

Члан 17.

У решењу,исправи, документу или писмену, који се издаје без плаћања таксе мора се означити сврха издавања и основ ослобађања плаћања таксе.

Члан 18.

Орган Општинске управе Општине Ражањ, који пружа услуге дужан је да води евиденцију о извршеним услугама које су предмет ове Одлуке.

Члан 19.

Новчаном казном од 2.000,00 до 5.000,00 динара казниће се за прекршај одговорно лице ако:

1. У решењу или другој исправи, за коју је такса плаћена, не означи да је такса плаћена, износ који је плаћен и тарифни број по којем је плаћена,
2. Не обавести обвезника да је за поднети захтев, односно поднесак дужан да плати таксу прописану Тарифом за списе и радње у одређеној управној ствари, односно управним стварима,
3. Не обавести обвезника да је за поднети захтев односно поднесак ослобођен плаћања таксе у складу са овом одлуком,
4. У решењу, исправи или писмену, који се издају без плаћања таксе, не означи сврху издавања и на основу којег члана ове Одлуке, односно тарифног броја је ослобођен од плаћања таксе остварено.

Члан 20.

Ступањем на снагу ове одлуке престају да важе Одлука о локалним административним таксама („Службени лист општине Ражањ“ број 8/06) и Одлука о накнадама за рад Општинске управе општине Ражањ (“Службени лист општине Ражањ“, број 3/11, 1/13, 1/14 и 3/15).

Члан 21.

Ова одлука ступа на снагу осмог дана од дана објављивања у „Службеном листу општине Ражањ“.

**СКУПШТИНА ОПШТИНЕ РАЖАЊ**

**Председник**

**Миодраг Рајковић**

**ТАРИФА**

**ЛОКАЛНИХ АДМИНИСТРАТИВНИХ ТАКСИ**

**Тарифни број 1.**

1. Захтев, молба, предлог, пријава и други поднесак за списе и радње за послове по прописима које обављају органи општине као изворне послове.............100,00 динара;
2. За издавање уверења или потврда по прописима који регулишу изворне послове општине

* По основу службене евиденције.............................................................. 150,00 динара;
* Остала уверења и потврде........................................................................ 200,00 динара;

**Тарифни број 2.**

1. За сва решења које доноси Општинска управа, из своје изворне надлежности............................................................................................. 350,00 дин.

**Тарифни број 3.**

1. За жалбе на решења која доноси Општинска управа, у обављању изворних послова................................................................................................................150,00 дин. (напомена: ако се доноси једно решење по захтеву више лица, такса по овом тарифном броју плаћа се онолико пута колико има лица којима се решење уручују.

**Тарифни број 4.**

За списе и радње из имовинско-правних области и стамбених послова, које обавља Општинска управа плаћа се такса и то:

1. Доношење решења и других аката у поступцима из области имовинско-правних области................................................................................................380,00 динара;
2. Издавање тапије.................................................................................................1.500,00
3. За регистрацију редова вожње - по једном реду вожње ...............................1.000,00
4. Доношење решења о одобрењу за постављање привремених и монтажних објеката.....................................................................................................................500,00
5. Доношење решења за коришћење рекламних паноа, билборда и истицање огласа на јавним местима..................................................................................................500,00 дин
6. Доношење решења о привременом заузећу јавних површина-мањи монтажни објекти, летње баште, тезге, забавни паркови, киосци, уређаји за продају сладоледа, алкохолних и безалкохолних пића ..................................................................500,00 дин.

**Тарифни број 5.**

За списе и радње из области инспекцијских послова које обавља општинска управа плаћа се такса и то:

1. Захтев за излазак на терен грађевинског инспектора, осим када је у питању општи интерес или угрожавање јавне површина .......................................................200,00 дин.
2. Захтев за излазак на терен комуналног, буџетског, инспектора за заштиту животне средине, осим када је у питању општи интерес..............................................200,00 дин.

**Taрифни број 6.**

1. За издавање извода из матичних књига (рођених,венчаних и умрлих).............100,00 дин.
2. За издавање извода из матичних књига (рођених, венчаних, умрлих) на међународном обрасцу.....................................................................................................................400,00 дин.
3. Накнадни упис у матичне књиге ..........................................................................100,00 дин.
4. За издавање уверења о слободном брачном стању ............................................100,00 дин
5. За издавање уверења о држављанству..................................................................100,00 дин
6. 5а. За издавање уверења на основу спроведеног поступка по члану162 ЗУПа...........................................................................................................................150 дин.
7. Издавање потврда о животу, имовном стању и издржавању која се користе у иностранству...........................................................................................................1.000,00 дин
8. Овера потписа ..........................................................................................................150,00 дин
9. 8.Овера потписа и рукописа ван седишта службених просторија ..................... 300,00 дин
10. Овера пуномоћја .........................................................................................................50,00 дин
11. Издавање преписа из архиве по сваком листу .......................................................100,00 дин
12. Овера аутентичности рукописа, или овера преписа и фотокопија за полутабак оргинала..........................................................................................................................50,00 дин

12.За опомену којом се обвезник позива да плати ткасу...............................................100,00 дин

**Taрифни број 7**

За припремање документације за издавање информације о локацији:

1. за помоћне објекте , гараже, економские објекте, зидане ограде, привремене монтажне објекте, рекламне табле, паное, тенде и сличне објекте........500,00 динара

2.за трафо-станица 10/04кV или20/04 кV, антенске стубове и секундарне односно дистрибутивне делове електронске комуникационе мреже...............1.000,00 динара

3.за линијске инфраструктурне водове (ел.инсталација, канализација, гас, вода, кабловска сл.) ................................................................................................2.000,00 динара

4.за објекте нискоградње(саобраћајнице, путеви, тротоари,паркинзи и сл).................................................................................................................... 2.000,00 динара

5.за индивидуалне стамбене и стамбено-пословне објекте (по захтеву странке)..............................................................................................................800,00 динара

6. за вишепородичне стамбене објекте.....................................................2.000,00 динара

7. пословне објекте........................................................................................2.500,00 динара

8.за прикључење јавних инфраструктурних водова на објекат (ел.инсталација, канализација, гас, вода, кабловска , сл.)....................................................500,00 динара

**Taрифни број 8.**

За припремање документације за:

1.издавање услова – информације о локацији за израду урбанистичког пројекта ............................................................................................................................1.500,00динара

2.издавање услова-информације о локацији за парцелацију и препарцелацију..............................................................................................1.500,00 динара

3.потврђивање пројекта парцелације и препарцелације:

• до 10 а ...............................................................................................................1.500,00 дин.

• од 10 а до 1 xa .................................................................................................. 2.500,00 дин.

• преко 1 xa ......................................................................................................... 3.000,00 дин.

4. потврде урбанистичког пројекта (спровођење процедуре усвајања урбанистичког пројекта -објављивање огласа,организовање јавног увида –презентације , прикупљање примедби и сугестија, рад Комисије за планове Општине Ражањ) за комплекс:

- до 2,0 ha .........................................................................................................23.000,00 динара

- од 2,0 до 5,0 ha.................................................................................................25.000,00 динара

- од 5,0 до 10,0 hа .............................................................................................28.000,00 динара

- преко 10,0 hа ...................................................................................................30.000,00 динара.

**Taрифни број 9**

„За издавање локацијских услова и измене локацијских услова:

- За зграде из класе А - незахтевни објекти - 2.000,00 динара;

- За зграде из класе Б - мање захтевни објекти - 4.000,00 динара;

- За зграде из класе В - захтевни објекти - 8.000,00 динара;

- За објекте из класе Г - инжењерски објекти - 10.000,00 динара.“

**Тарифни број 10.**

- за давање мишљења о потреби грађевинске дозволе..............................................500,00 динара

-За достављање техничке документације ради прибављања сагласности имаоца јавних овлашћења и прикључење објекта на комуналну инфраструктуру, ..... 500,00 дин.

- За издавање обавештења да за посебну врсту објеката, односно радова за које није потребно прибављати акт надлежног органа за градњу, односно акт за извођење радова (члан 144. Закон о планирању и изградњи), потврда и обавештења о чињеницама којима орган води службену евиденцију као и издавање уверења о времену изградње објеката,…… 400,00 дин

-За доношење решења о уклањању (рушењу)објекта по захтеву

странке......................................................................................................................500,00 дин.

* За захтев за легализацију објекта.......................................................200,00 дин.

**Тарифни број 11.**

1. За покретање поступка за израду урбанистичких планова (План детаљне

регулације)............................................................................................................5.000,00 дин.

2. За увид у урбанистички план.............................................................................150,00 дин.

3. За умножавање, копирање, оверу и уступање урбанистичких

планова...................................................................................................................1.100,00 дин.

4. За сва решења из области урбанизма и грађевинарства која доноси

Општинска управа, за које није прописана посебна накнада..............................300,00 дин.

5. За уверења, потврде,закључке и друга писмена акта из области урбанизма

грађевинарства које издаје Општинска управа, за које није прописана посебна

накнада................................................................................................................250,00 дин.

5. Приговор ....................................300 дин

Напомена: Приговор из тачке 5, у складу са Законом о планирању и изградњи, односи се на обавештења о одбијању потврђивања урбанистичког пројекта, пројекта парцелације и препарцелације и на издате локацијске услове и закључак о одбацивању захтева за издавање локацијских услова.

**Тарифни број 12.**

1. За захтев за одлучивање о потреби израде процене утицаја на

животну средину..................................................................................................................1.500,00 дин.

2. За а захтев за одређивање обима и садржаја студије о процени

утицаја...................................................................................................................1.500,00 дин.

3. За захтев за давање сагласности на студију о процени

утицаја....................................................................................................................1.000,00 дин.

4. Мишљење..........................................................................................................1.000,00 дин.

5. За рад Техничке комисије за процену утицаја на животну средину објеката са листе I и листе II (из Уредбе о утврђивању листе пројеката за које је обавезна процена утицаја и Листе пројеката за које се може захтевати процена утицаја на животну средину), сноси инвеститор на основу решења које доноси орган за заштиту животне средине.''

**Тарифни број 13.**

1. За издавање решења о водопривредној дозволи за решења које издаје

Општинска управа............................................................................................2.950,00. дин.

2. За издавање решења за издавање водопривредне сагласности за решења за које

издаје Општинска управа................................................................................ 2.150,00 дин.

3. За издавање решења о водопривредним условима за решења која издаје Општинска управа..............................................................................................2.150,00 дин.

**Тарифни број 14.**

|  |  |
| --- | --- |
| За издавање дозволе за сакупљање отпада………………………. | 2.000 |
| За издавање дозволе за транспорт отпада……………………….. | 2.000 |
| За издавање интегралне дозволе за сакупљање и транспорт отпада………………………………………………………………. | 3.000 |
| За издавање дозволе за складиштење отпада……………………. | 2.000 |
| За издавање дозволе за третман отпада………………………….. | 2.000 |
| За издавање дозволе за одлагање отпада………………………… | 2.000 |
| За издавање интегралне дозволе за управљање отпадом ………. | 5.000 |
| За потврду за изузимање од обавеза прибављања дозволе……... | 1.500 |
|  |  |
|  |  |
| За издавање дозволе за сопствено управљање амбалажним отпадом…………………………………………………………….. | 2.000 |
| За издавање дозволе за оператера управљања амбалажним отпадом…………………………………………………………….. | 2.000 |
| За решење о изменама и допунама у дозволама за управљање отпадом…………………………………………………………….. | 1.000 |

**Тарифни број 15.**

За издавање осталих решења која нису наведена у Тарифи............300,00 динара.

**СКУПШТИНА ОПШТИНЕ РАЖАЊ**

ПРЕДСЕДНИК

СО- е Ражањ

Томислав Матић,с.р.